කොලොන්න පොලිසියට ලැබුණු පැමිණිල්ලකට අනුව කොලොන්න ප්‍රදේශයේ පදිංචි ගුරු විද්‍යාපීඨ පුහුණුව ලැබූ තරුණියක් සිය මව සමඟ තම නිවෙසේ සිටියදී රාත්‍රී එම ප්‍රදේශයේ පදිංචි පුද්ගලයකු තේ ගස් කප්පාදු කරන පිහියක් ද රැගෙන නිවසට ඇතුළු වී එම තරුණියට අතවර කරන්න ගොස් එය ව්‍යාර්ථ වීමෙන් පසුව රැගෙන පැමිණි පිහිය ද දමා පලාගොස් සැඟවී සිටිය දී ඇඹිලිපිටිය මූලස්ථාන පොලිසියේ නිල සුනඛයකු සැකකාර පුද්ගලයා පොලිසියට කොටුකර දී තිබේ.අත්අඩංගුවට පත් සැකකරු ඇඹිලිපිටිය මහේස්ත්‍රාත් අධිකරණය වෙත ඉදිරිපත් කිරීමෙන් පසුව 27 දින දක්වා රක්ෂිත බන්ධනාගාර ගත කර තිබේ.මේ සිද්ධිය පිළිබඳ කොලොන්න පොලිස් ස්ථානාධිපති පොලිස් පරීක්ෂක සිල්වා මහතාගේ උපදෙස් මත අපරාධ අංශයේ ස්ථානාධිපතිවරයා ඇතුළු නිලධාරීන් කණ්ඩායමක් හා ඇඹිලිපිටිය පොලිසියේ නිල සුනඛ රොකී හා රොකී භාරව කටයුතු කරන පො.කො.75428 ඩබ්. බී. ටී. සම්පත් මහතා ද කටයුතු කළ අතර, වැඩිදුරටත් පරීක්ෂණ කටයුතු ද සිදුකරති..